Vier sterf in botsing op N4 - Maroela Media
Vier sterf in botsing op N4
Vier mense is op slag dood toe ŉ ligte afleweringsvoertuig en ŉ sportnutsvoertuig Sondagmiddag op die N4 naby Middelburg in Mpumalanga gebots het.
Moeti Mmusi, woordvoerder van die provinsiale departement van gemeenskapsveiligheid, het die botsing bevestig, maar sê baie min inligting is tans bekend aangesien noodpersoneel nog op die toneel besig is.
Volgens Mmusi blyk dit in dié stadium asof die twee voertuie sydelings teen mekaar gebots het. Drie mense in die afleweringsvoertuig is dood, terwyl nog ŉ persoon in die sportnutsvoertuig gesterf het.
“Dit is nog nie bekend hoeveel mense beseer is nie en paramedici behandel steeds mense op die toneel. Meer inligting sal later bekendgemaak kan word,” sê Mmusi.
In die nuus Mpumalanga
Maimane waarsku teen ‘partye vir enkele ras of kultuur’
Man vas ná hy vrou glo koelbloedig doodskiet
IK · 8 maande gelede
‘n Breë snelweg (twee bane) met weerskante skouers vir selfs die breedte van ‘n motor en ons ry in dieselfde rigting maar daar is nie genoeg plek vir beide? Seker alweer iets soos ‘n band wat bars of geduld wat nie meer was of . . . ?
Boeta · 8 maande gelede
Spike · 8 maande gelede
Dronk bestuur en drankmisbruik. Kyk maar hoe lyk dit veral naweke in dorpe en woonbuurte met sjebiens. Hierdie gedrag van sa se mense is ons grootste struikelblok in die opbou van sa, maar ek kannie sien dat die mense se mentaliteit sal verander nie. sa se mense het geen verantwoordelikheid nie.
Abe · 8 maande gelede
Dis n aaklige opsomming van die situasie wat jy skets. Dit het my laat dink. Is dit so? …..Gevolgtrekking: Ek moet met jou saamstem. Uiteindelik is dit ook die oorsaak van die oorweldigende hoe aantal ongelukke en sterftes op ons paaie.
Ons mense het geen verantwoordelikheid.